Frank Lizama
Alexander Lizama (* 1931; † 11. Juni 2019 in Orlando, Florida, USA) weer en Politiker ut Belize (UDP).

Leven 

Lizama is 1931 boren un hett as Snittjer (Warksteed an de Cemetery Road in Belize-Stadt) un Schoolmeester arbeidt. He weer verheiraadt mit siene Fro Sheena. De beiden harrn dree Söhns un dree Döchter.

Lizama is an’n 11. Juni 2019 in Orlando an Kreeft doodbleven. Siene Truurfier weer an’n 19. Juni in de St. Martin De Porres Church un he is op’n Lord Ridge Cemetery begraven worrn.

Politik 

Bi de Parlamentswahl in Belize 1984 weer he Kannedaat för de UDP in’n Wahlkreis Collet un hett de Wahl mit 52,9 % von de Stimmen gegen Remijio Montejo von de PUP wunnen.

Bi de Wahl 1989 weer he in’n sülven Wahlkreis Kannedaat un hett de Wahl dütmaal mit 40,9 % von de Stimmen gegen Montejo verloren.

Dormit weer he von 1984 bet 1989 Afornten von dat Repräsentantenhuus von Belize.

Von 1983 bet 1989 weer Lizama Afornten in’n Stadtraad von Belize-Stadt. He weer in düsse Tied von 1985 bet 1986 ok Börgermeester von de Stadt.

Ehren 

2013 is Lizama to Königin Elisabeth II. ehren Geboortsdag Officer of the Most Excellent Order of the British Empire worrn.

Footnoten 

Mann
Politiker (Belize)
Börger von Belize
Maat von de United Democratic Party (Belize)
Maat von dat Repräsentantenhuus (Belize)
Boren 1931
Storven 2019
Börgermeester (Belize)